
AVIZ COMUN

asupra proiectului de Lege pentru aprobarea bugetului de stat pe anul 1999


În urma examinării proiectului de Lege pentru aprobarea bugetului de stat pe anul 1999, în şedinţă comună, Comisiile pentru cultură, arte şi mijloace de informare în masă ale Senatului şi Camerei Deputaţilor au constatat următoarele:


Bugetul alocat Ministerului Culturii este proiectat sub nivelul celui alocat exerciţiului financiar al anului anterior şi, din acest motiv, este insuficient pentru a se asigura resursele minime necesare menţinerii salariului mediu în instituţiile de cultură la nivelul salariului mediu pe economia naţională, gestionării patrimoniului cultural în condiţiile minimei conservări a acestuia, precum şi susţinerii funcţionării instituţiilor de cultură şi a proiectelor şi programelor culturale la un nivel corespunzător.


În aceste condiţii, Comisiile reunite avizează favorabil proiectul de buget numai cu condiţia ca acesta să fie supus spre dezbatere şi adoptare cu amendamentele formulate de Comisiile noastre. Decizia a fost luată cu unanimitatea voturilor celor prezenţi.

PREŞEDINTE, 
PREŞEDINTE, 

Eugen VASILIU


Gabriel ŢEPELEA 

SECRETAR,
SECRETAR,

Nicolae ZAVICI
Mădălin VOICU

 Comisiile pentru cultură, arte şi 

mijloace de informare în masă

AMENDAMENTE

  la proiectul de Lege pentru aprobarea bugetului de stat pe anul 1999

Nr.

crt.
Articolul

(textul iniţial)
Amendamentul propus (autorul)

Textul adoptat de Comisie
Motivare

0
1
2
3

1.
Art. 16 (5) Din fondurile alocate de la bugetul de stat, Ministerul Culturii va utiliza suma de 187,0 miliarde lei pentru finanţarea lucrărilor prevăzute la art. 22 din Ordonanaţa Guvernului nr. 68/1994 privind protejarea patrimoniului cultural naţional, aprobată şi modificată prin Legea nr. 41/1995, cu modificările ulterioare, care se efectuează pentru bunurile din patrimoniul cultural naţional aparţinând instituţiilor publice de subordonare centrală şi locală, a celor aparţinând cultelor religioase, precum şi pentru monumentele istorice aflate în proprietatea sau folosinţa unor persoane fizice sau juridice, altele decât instituţiile publice, în condiţiile legii. 
Amendament propus de Comisii

Art. 16 (5) Din fondurile alocate de la bugetul de stat, Ministerul Culturii va utiliza suma de cel puţin 187,0 miliarde lei pentru finanţarea lucrărilor prevăzute la art. 22 din Ordonanaţa Guvernului nr. 68/1994 privind protejarea patrimoniului cultural naţional, aprobată şi modificată prin Legea nr. 41/1995, cu modificările ulterioare, care se efectuează pentru bunurile din patrimoniul cultural naţional aparţinând instituţiilor publice de subordonare centrală şi locală, a celor aparţinând cultelor religioase, precum şi pentru monumentele istorice aflate în proprietatea sau folosinţa unor persoane fizice sau juridice, altele decât instituţiile publice, în condiţiile legii.
Această modificare va permite Ministerului Culturii să utilizeze cu destinaţa menţionată orice sume necheltuite la alte capitole, în interiorul aceluiaşi exerciţiu bugetar.

2. 
Art. 20 lit. c) Fondul la dispoziţia Guvernului pentru relaţii cu Moldova, în sumă de 12,0 miliarde lei;
Amendament propus de Comisii

Art. 20 lit. c) Fondul la dispoziţia Guvernului pentru relaţii cu Moldova, în sumă de 20,0 miliarde lei;
Prin această modificare Fondul pentru relaţiile cu Moldova se va situa la aceeaşi valoare nominală de anul trecut. În proiectul de lege nu a fost luat în considerare şi coeficientul de inflaţie.

3.
 Anexa 3/18

5001 II. CHELTUIELI – TOTAL     530.307.963 mii lei

01 CHELTUIELI CURENTE  

502.611.588 mii lei

  02 CHELTUIELI DE PERSONAL     24.662.123 mii lei

 20 CHELTUIELI MATERIALE ŞI SERVICII 232.590.565 mii lei

34 SUBVENŢII 215.885.900 mii lei

35 01 Alocaţii de la buget pentru instituţii publice 215.885.900
70 CHELTUIELI DE CAPITAL 19.696.375 mii lei
Amendament propus de Comisii

Anexa 3/18

5001 II. CHELTUIELI – TOTAL     830.307.963 mii lei

01 CHELTUIELI CURENTE  

772.611.588 mii lei

  02 CHELTUIELI DE PERSONAL     64.662.123 mii lei

 20 CHELTUIELI MATERIALE ŞI SERVICII 312.590.565 mii lei

34 SUBVENŢII 265.885.900 mii lei

35 01 Alocaţii de la buget pentru instituţii publice 265.885.900
70 CHELTUIELI DE CAPITAL 49.696.375 mii lei
  Suplimentarea bugetului de cheltuieli al Ministerului Culturii cu 300 miliarde lei ar conduce la un buget echilibrat în condiţii de austeritate, sursele posibile fiind:

· profitul Băncii Naţionale a României şi a altor instituţii bancare cu capital de stat;

· bugetele acelor ministere care s-au angajat public să găsească soluţii pentru sprijinirea culturii (Ministerul de Interne, Ministerul Lucrărilor Publice şi Amenajării Teritoriului şi Ministerul Agriculturii);

· economiile realizate prin reducerea cu 30% a pierderilor pe economie, prevăzute pe acest an.

PREŞEDINTE, 
PREŞEDINTE, 

Eugen VASILIU


Gabriel ŢEPELEA 

SECRETAR,
SECRETAR,

Nicolae ZAVICI
Mădălin VOICU

Experţi parlamentari,

Cristina DAN


Virgil Ştefan NIŢULESCU 
